OpenLLM-France/wikimedia huggingface dataset:
# Pantà de Sardoba

El pantà de Sardoba és una presa situada a la regió de Sirdaryo a l'Uzbekistan. Va ser construït a la zona travessada pel canal-aqüeducte de Mirzachul l'any 2017. Ja no existeix perquè va patir un accident i ser destruït el 2020.

## Disseny i construcció

La construcció es va iniciar el 2010, acabant el 2017. Volia utilitzar les terres fèrtils de les regions de Sirdaryo i Jizzakhi fomentar-ne l'agricultura. Va tenir un cost calculat de 1,3 bilions de so'ms d'Uzbekistan (equivalent a 404 milions de dòlars EUA ).

## Inundació

L'1 de maig de 2020 a les 05:55 del matí va començar a desbordar l'aigua del 6è mur de piquets de l'embassament de Sardoba i el cabal d'aigua va augmentar progressivament.
Com a resultat, el poble Qo'rg'ontepa va quedar sota l'aigua, a demés de la zona propera. Els seus residents van ser traslladats a la ciutat de Gagarin a la regió de Jizzakh i els del Mirzaobod van ser traslladats a la ciutat de Yangiyer . El flux d'aigua de l'embassament es va dirigir cap al canal d'Abay al districte d'Oqoltin i després cap als llacs d'Arnasoy. Els habitants del poble de Sardoba també van ser traslladats a la ciutat de Gagarin. Segons la informació del ministeri d'emergències de la República d'Uzbekistan, 11.598 persones van ser evacuades el primer dia del desastre. El 2 de maig, 60.450 persones van ser traslladades a llocs segurs.
Com a conseqüència del desastre, quatre persones van morir (sis per una altra font ) i una persona va desaparèixer.i 19.592 hectàrees de terra van ser danyades a la com a conseqüència del desastre.

## Referències

* ↑ Press service of the President of the Republic of Uzbekistan. «Президент Сирдарё вилоятида бўлди», 17-05-2017. [Consulta: 24 febrer 2023].
* ↑ Gazeta.uz. «Сардоба сув омборини ким қурган?», 05-05-2020. [Consulta: 24 febrer 2023].
* ↑ UzReport News. «"Sardoba" suv ombori to'g'oni o'pirilishi bo'yicha 9 nafar shaxs qamoqqa olindi — Bosh prokuratura», 27-07-2020. [Consulta: 24 febrer 2023].
* ↑ Daryo.uz. «Sardoba suv omboridagi avariyadan so'ng 70 mingga yaqin fuqaro evakuatsiya qilindi» (en uzbek). daryo.uz, 05-02-2020. [Consulta: 2 maig 2020].
* ↑ Agnieszka Pikulicka-Wilczewska. «Uzbeks search for answers and stability after deadly dam collapse». Al Jazeera, 23-09-2020. [Consulta: 3 octubre 2023].
* ↑ kun.uz. «Сардобадаги сув тошқини оқибатида 4 киши ҳалок бўлиб, бир киши бедарак йўқолган» (en uzbek). kun.uz. [Consulta: 5 maig 2020].
# Ctesidem

Ctesidem (grec antic: Κτησίδημος, Ktesídēmos) fou un pintor de l'antiga Grècia d'època hel·lenística que va representar la conquesta d'Ecàlia i la història de Laodamia. Fou el mestre d'Antífil.

## Referències

* ↑ Smith, William. «Ctesidemus». A: A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 900.
# Plom del Pujol de Gasset

El Plom del Pujol de Gasset, o simplement el Plom del Pujol, és un làmina de plom del segle III abans de la nostra era que conté una inscripció en escriptura ibera nord-oriental, trobat en el s. XIX a Castelló de la Plana, País Valencià, Països Catalans. A causa del context funerari en què es va trobar, es pensa que podria ser una execratio o maledicció contra els enemics del difunt.

## Història

El plom fou trobat al 1851 al terme de Castelló de la Plana (País Valencià), i el governador civil de Castelló l'envià al director de l'Acadèmia d'Arqueologia Príncep Alfons. Després d'una llarga polèmica entre l'Acadèmia d'Arqueologia i la Reial Acadèmia de la Història, el plom va anar a parar al Museu Arqueològic Nacional madrileny al 1888.

## Característiques

La làmina de plom té una longitud de 45,50 cm, amb una amplària de 5,80 cm i una grossor de 1,50 cm. El text consta de 153 signes ibers distribuïts al llarg de quatre línies, amb agrupacions de símbols separades per línies verticals formades per tres o quatre punts. El plom s'ha datat del segle III abans de la nostra era, i per la ubicació geogràfica (terme de Castelló) hauria estat produït pels edetans o els ilercavons.

## Transcripció

La transcripció del text és:
1. ybartiaikis: abarieikite: sinebetin: urkekerere: aurunibeikeai
2. astebeikeaie: ekariu: atuniu: botuei: baiteski: ekusu: sosinbiuru
3. borberoniu: kosoiu: baiteski: berikarsense: ultitekeraikase
4. arkitiker: aikas: balkebiuraies: baitesbaniekarse
Una altra transcripció proposada n'és:
1. mbartiaik'is: abarieik"ite: sinebet'in: urk'erere: aurunibeik'eai
2. ast'ebeik'eaie: ek'ariu: at'uniu: botuei: bait'esk'i: ekusu: sosinbiuru
3. borberoniu: kosoiu: baitesk'i: berikarsense: ult'it' ekeraikase
4. arkit'iker: aikas: balk"ebiuraies: bait'esbanieik'arse

## Referències

* 1 2 3 4 «Red Digital de Colecciones de Museos de España - Museos» (en espanyol). [Consulta: 13 octubre 2024].
* ↑ Nou estudi sobre el plom ibèric del Pujol de Gasset, Luis Silgo Gauche, ARSE, 38, 2004, pàgs. 15-28.
# Sàuries

Sàuries (grec antic: Σαυρίας, Saurias) és el nom d'un antic artista de Samos a qui s'atribueix la invenció de l'art de dibuixar, anomenat en grec σκιαγραφία, i que vol dir 'traçar una línia d'una figura'. Només l'esmenta Atenàgores i la seva existència no és gaire creïble.

## Referències

* ↑ Smith, William. «Saurias». A: A Dictionary of Greek and Roman Biography and Mythology. Vol. III. Boston: Little, Brown & Comp., 1867, p. 729.
# Hoquei sobre gel als Jocs Olímpics d'hivern de 2014

Als Jocs Olímpics d'Hivern de 2014, que se celebraren a la ciutat de Sotxi (Rússia), es disputaren dues proves d'hoquei sobre gel, una en categoria masculina i una altra en categoria femenina. La competició tingué lloc entre els dies 8 i 23 de febrer de 2014 a les instal·lacions del Palau de Gel Bolxoi i Xaiba Arena.

## Resum de medalles
### Categoria masculina

| Prova | Or | Argent | Bronze |
| Homes detalls | CanadàJamie Benn Patrice Bergeron Jay Bouwmeester Jeff Carter Sidney Crosby Drew Doughty Matt Duchene Ryan Getzlaf Dan Hamhuis Duncan Keith Chris Kunitz Roberto Luongo Patrick Marleau Rick Nash Corey Perry Alex Pietrangelo Carey Price Patrick Sharp Mike Smith Martin St. Louis P. K. Subban John Tavares Jonathan Toews Marc-Édouard Vlasic Shea Weber | SuèciaDaniel Alfredsson Nicklas Bäckström Patrik Berglundv Alexander Edler Oliver Ekman-Larsson Jhonas Enroth Jimmie Ericsson Jonathan Ericsson Loui Eriksson Jonas Gustavsson Carl Hagelin Niklas Hjalmarsson Marcus Johansson Erik Karlsson Niklas Kronwall Marcus Krüger Gabriel Landeskog Henrik Lundqvist Gustav Nyquist Johnny Oduya Daniel Sedin Jakob Silfverberg Alexander Steen Henrik Tallinder Henrik Zetterberg | FinlàndiaJuhamatti Aaltonen Aleksander Barkov Mikael Granlund Juuso Hietanen Jarkko Immonen Jussi Jokinen Olli Jokinen Leo Komarov Sami Lepistö Petri Kontiola Lauri Korpikoski Lasse Kukkonen Jori Lehterä Kari Lehtonen Olli Määttä Antti Niemi Antti Pihlström Tuukka Rask Tuomo Ruutu Sakari Salminen Sami Salo Teemu Selänne Kimmo Timonen Ossi Väänänen Sami Vatanen |

### Categoria femenina

| Prova | Or | Argent | Bronze |
| Dones detalls | CanadàMeghan Agosta-Marciano Gillian Apps Mélodie Daoust Laura Fortino Jayna Hefford Haley Irwin Brianne Jenner Rebecca Johnston Charline Labonté Geneviève Lacasse Jocelyne Larocque Meaghan Mikkelson-Reid Caroline Ouellette Marie-Philip Poulin Lauriane Rougeau Natalie Spooner Shannon Szabados Jenn Wakefield Catherine Ward Tara Watchorn Hayley Wickenheiser | Estats UnitsKacey Bellamy Megan Bozek Alexandra Carpenter Julie Chu Kendall Coyne Brianna Decker Meghan Duggan Lyndsey Fry Amanda Kessel Hilary Knight Jocelyne Lamoureux Monique Lamoureux-Kolls Gisele Marvin Brianne McLaughlin Michelle Picard Josephine Pucci Molly Schaus Anne Schleper Kelli Stack Lee Stecklein Jessie Vetter | SuïssaJanine Alder Livia Altmann Sophie Anthamatten Laura Benz Sara Benz Nicole Bullo Romy Eggimann Sarah Forster Angela Frautschi Jessica Lutz Julia Marty Stefany Marty Alina Müller Katrin Nabholz Evelina Raselli Florence Schelling Lara Stalder Phoebe Stanz Anja Stiefel Nina Waidacher |

## Medaller

| Pos. | País | Or | Plata | Bronze | Total |
| 1 | Canadà | 2 | 0 | 0 | 2 |
| 2 | Estats Units | 0 | 1 | 0 | 1 |
| 2 | Suècia | 0 | 1 | 0 | 1 |
| 3 | Finlàndia | 0 | 0 | 1 | 1 |
| 3 | Suïssa | 0 | 0 | 1 | 1 |
| Total | Total | 2 | 2 | 2 | 6 |

## Referències

* ↑ (anglès) Bolshoi Ice Dome Arxivat 2014-02-19 a Wayback Machine.
* ↑ (anglès) Shayba Arena Arxivat 2014-04-06 a Wayback Machine.
* ↑ «Olympedia – Ice Hockey at the 2014 Winter Olympics». [Consulta: 30 desembre 2024].
# Sant Bartomeu de Masarbonès

Sant Bartomeu de Masarbonès és una obra del municipi de Masllorenç (Baix Penedès) inclosa en l'Inventari del Patrimoni Arquitectònic de Catalunya.

## Descripció

Església d'una nau adossada per un costat de la façana a un habitatge de la plaça.
La façana, que s'obre als peus de l'edifici, té centrada la porta d'accés, d'arc escarser i dovelles de pedra. A la part superior s'obre una petita finestra vertical. El senzill conjunt és coronat per una espadanya d'obertures d'arc de mig punt, dues que contenen les campanes i una tercera, més petita, de funció ornamental.
La construcció és de paredat amb carreus de reforçament als angles. La façana es troba arrebossada i pintada.

## Història

L'església de Masarbonès està dedicada a Sant Bartomeu i es troba documentada des del segle xviii, concretament des del 1787.

## Referències

* 1 2 3 4 «Sant Bartomeu de Masarbonès». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 25 desembre 2015].
* ↑ «Església de Sant Bartomeu de Masarbonès (Masllorenç - Baix Penedès)». Pobles de Catalunya. [Consulta: 25 desembre 2015].

## Enllaços externs

* «Sant Bartomeu de Masarbonès». Mapa de recursos culturals. Diputació de Tarragona.
# Turó del Masnou

El Turó del Masnou és una muntanya de 361 metres que es troba al municipi de Masllorenç, a la comarca del Baix Penedès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Memorial als xuetes

El Memorial als xuetes es va inaugurar el 2 de setembre de 2018 a la plaça Gomila de Palma (Mallorca, Illes Balears).
Recorda els 37 xuetes que varen ser executats en aquest mateix lloc l'any 1691, en un acte de fe de la Inquisició espanyola. Alguns d'ells, com el rabí Rafel Valls, Caterina Tarongí i el seu germà Rafel Tarongí varen ser cremats vius.
El monument és obra de l'escultora Georgina Gamundí, i conté una menorà, l'oració Shemà Israel en hebreu i la inscripció "La ciutat de Palma a la memòria dels trenta-set xuetes executats en aquest lloc el 1691 per raó de les seves creences".
Durant la inauguració, a banda de les intervencions de polítics i representats veïnals, va intervenir Miquel Segura, descendent de xuetes i vicepresident de la comunitat jueva de les Balears. L'actriu Agnès Llobet va llegir fragments de la novel·la Dins el darrer blau, de l'escriptora Carme Riera, on s'hi reflecteixen els fets del 1691.

## Referències

* ↑ «Gomila descubre el nuevo memorial a los ‘xuetes' ejecutados en 1691» (en castellà). Ultima Hora, 02-09-2018.
* ↑ «Un recuerdo para los ´xuetes´ en Gomila». Diario de Mallorca.
# O-Erra

O-Erra, també conegut com a OR, és un grup musical de Manacor nascut el 2016 que se centra en el gènere pop-rock.
El grup està format per Pau Franch (cantant i guitarra), Manel Esquinas (guitarra elèctrica), Albert Carrió (guitarra elèctrica), Feliu Palma (bateria), Juan Blas (baix) i Toni Ruiz (teclats i violí).

## Referències

* ↑ «OR (O-Erra): «Volíem innovar en alguns aspectes del so, però mantenint l’essència de les nostres cançons»». Enderrock, 23-03-2021. [Consulta: 1r febrer 2023].
* ↑ «O-ERRA: «En la gira 2022 tirarem la casa per la finestra»». Mallorca Music Magazine, 18-12-2021. [Consulta: 1r febrer 2023].
# Xeremiers de sa Calatrava

Els Xeremiers de sa Calatrava són una colla de xeremiers mallorquins fundada el 1975, formada per Pep Rotger i Pep Toni Rubio.
Tenen una trajectòria destacada i és reconeguda per la seva contribució a la música tradicional i folk de Mallorca, motiu pel qual van rebre un homenatge el 2019 durant la Setmana de la Cultura Popular de Palma. Han estat protagonistes habituals durant dècades de diverses actuacions i esdeveniments relacionats amb la cultura popular i la música d’arrel a l’illa. Diversos altres xeremiers de l'illa han estat deixebles seus.
Han participat en diversos festivals de música popular i d'arrel com el Tradicionàrius, Cornamusam i Fira Mediterrània.
Tenen publicat un LP, Xeremiers De Sa Calatrava (Blau, 1988), reeditat en format CD-Rom el 1996.

## Referències

* 1 2 «Sons de la Mediterrània : Homenatge als Xeremiers de sa Calatrava». Enderrock, 01-11-2019. [Consulta: 17 desembre 2023].
* ↑ «Los 'xeremiers' de sa Calatrava no tocarán este año por Sant Antoni» (en castellà). Última Hora, 12-01-2012. [Consulta: 17 desembre 2023].
* ↑ «Programació - Centre Artesà Tradicionarius». Tradicionàrius, 21-05-2020. [Consulta: 17 desembre 2023].
* ↑ «El Cornamusam d'Olot s'obre a la música celta en la seva quarta edició» p. 19. El Punt, 07-07-1995. [Consulta: 17 desembre 2023].
* ↑ «Sons de la Mediterrània : Noves incorporacions a la Fira Mediterrània». Enderrock, 01-09-2018. [Consulta: 17 desembre 2023].
* ↑ «Xeremiers de sa Calatrava». Discogs. [Consulta: 17 desembre 2023].

## Vegeu també

* Andreu Comas Morro
# Aguaray Guazú

Aguaray Guazú és un curs d'aigua situat a la província de Misiones, Argentina, pertanyent a la conca hidrogràfica del riu Paraná, en el qual desguassa.
El riu neix en les estribaciones de la Serra Bruna, en el departament General Manuel Belgrano. El rierol segueix un rumb oest en tot el seu curs, formant en part el límit entre els departaments d'Iguazú i Eldorado, rebent diversos afluents entre els quals es destaquen els rierols Aguaray Miní i Daurat, tots dos des del seu marge dret. Presenta gran quantitat de corredisses o ràpids i desemboca en el Paraná al nord de la localitat de María Magdalena. Part de l'ecosistema de la seva conca es troba protegida pel parc provincial Esperanza, el refugi privat Aguaray Mi i parc natural municipal Lote C.

## Referències

* ↑ Schroh, María Beatríz. Argentina futura : geografía y atlas de la República Argentina : desarrollo físico, económico, humano, ecológico y turístico. Prov. de Buenos Aires, Rep. Argentina: J.C. Akian, 1998. ISBN 987-96465-1-7.
* ↑ «Atlas de Cuencas y Regiones Hídricas Superficiales de la República Argentina. Versión 2010» (en castellà). Secretaria d'Infraestructura i Política Hídrica. Govern de l'Argentina, 07-11-2017. [Consulta: 7 gener 2023].
# Museu Norton Simon

El Museu Norton Simon, oficialment i en anglès Norton Simon Museum of Art és un dels museus d'origen privat més destacats dels Estats Units. És a la localitat de Pasadena (Califòrnia) i deu el seu nom al seu més important patrocinador, el magnat Norton Simon (1907-1993), propietari de diverses empreses multinacionals com Max Factor (cosmètica) i Avis (cotxes de lloguer).
Va ser un personatge conegut en el món de la faràndula pel seu matrimoni amb l'actriu guanyadora del premi Oscar Jennifer Jones. Mr. Simon va aportar la seva col·lecció privada així com suport econòmic. La seva vídua consta encara com membre del patronat que gestiona el museu, igual que la també actriu Candice Bergen.
La institució va prendre com base un museu públic, que a mitjan segle xx havia entrat en crisi econòmica. Gràcies a l'ajuda econòmica de Mr. Simon, el museu va poder subsistir. Va modificar el seu nom en honor del seu protector, i posteriorment va anar sumant als seus fons les col·leccions del magnat. Especialitzat en pintura europea antiga i art oriental, posseeix exemples il·lustres de la pintura europea des del segle XV fins a Picasso, així com art nord-americà.

## De Botticelli a Warhol

El fons del Renaixement italià inclou com joia una Madonna de Rafael, juntament amb exemples de Filippino Lippi, Giovanni Bellini, Pietro Lorenzetti i Botticelli. Hi ha exemples de l'època d'altres països europeus, d'autors com Dieric Bouts i l'alemany Georg Pencz.
El barroc del segle xvii i el rococó del segle xviii conten també amb àmplia presència. Tres originals de Rembrandt (entre ells un Retrat de Titus, el seu fill) s'acompanyen d'exemples dels seus col·legues Jan Lievens i Jan Steen, quatre obres de Rubens i altres de mestres francesos i italians com Guido Reni, Guercino i Claude Lorrain. Esment a part mereix Zurbarán, amb el seu famós Bodegó amb cistella de taronges, fita de l'art espanyol. Com dada curiosa, posseeix un quadre important de Poussin en co-propietat amb el Museu Getty (Getty Center) de Los Angeles, que se sol exposar alternativament en ambdues institucions.
El segle xviii inclou a Chardin, Watteau, Fragonard, Canaletto, Pietro Longhi, Goya i ja dintre del neoclassicisme, Ingres.
El segle xix brilla amb especial riquesa en el museu, amb obres de Corot, Courbet, Manet, Alfred Sisley, Berthe Morisot, Seurat, Van Gogh, Gauguin, Toulouse-Lautrec i un ric mostrari de Degas. Crida l'atenció la presència del simbolista Puvis de Chavannes, molt criticat en vida però que va ser idolatrat pels nabís i Picasso.
Al contrari que altres museus d'origen particular, el Norton Simon no es tanca al segle XX i inclou tant els mestres coneguts (Kandinski, Matisse, Amedeo Modigliani i Paul Klee, per exemple) al costat d'altres més minoritaris, com Brancusi, Alexander Calder, expressionistes alemanys com Otto Dix i Ernst Ludwig Kirchner i pop art (Warhol). El repertori de Picasso és especialment selecte, amb exemples des del cubisme fins a la seva producció tardana.
* La Verge amb el Nen, quadre juvenil de Rafael.
* Retrat de Titus, fill del pintor, de Rembrandt.
* Retrat de camperol, de Van Gogh.
* Bodegó amb taronges, de Zurbarán.
# Lalla (astrònom)

Lalla (sànscrit: लल्ल) (Gujarat, c. 720 $^{(Gregorià)}$ - subcontinent indi, c. 790 $^{(Gregorià)}$) va ser un astrònom indi del segle VIII dC.

## Vida i Obra

Res es coneix de la seva vida. Se sap que el seu pare es deia Trivikrama Bhatta i el seu fill Trivikrama, i que va viure en el segle VIII dC.
Lalla és l'autor del tractat d'astronomia शिष्यधीवृद्धिदतन्त्र "Śiṣya Dhī Vṛddhida Tantra" Tractat per augmentar la intel·ligència dels estudiants. Alguns autors afirmen que va ser escrit entorn de l'any 898 dC, cosa incompatible amb el seu període estimat de vida. El llibre segueix els ensenyaments d'Aryabhata, tot i que és contrari a la rotació de la Terra. No obstant, dedica dos capítols sencers a refutar les concepcions errònies de la cosmologia dels Puranas, com que la Terra és plana, que la Lluna està damunt del Sol o que els eclipsis o l'obscuritat nocturna estan provocats per les divinitats Rahu i Meru, respectivament.
El llibre te vint-i-dos capítols dividits en dues parts: la primera es purament astronómica i cosmològica; la segona, titulada Sobre l'esfera, conté representacions gràfiques, trigonometria, principis geomètrics i descripcions d'instruments astronòmics, com el quadrant.
També sembla que va escriure un comentari del Khanda Khadyaka de Brahmagupta, avui perdut, i una obra d'astrologia divulgativa, el Jyotisaratnaksa, que va ser molt popular a l'Índia durant més de tres-cents anys.

## Referències

* ↑ Ray, 2023, p. 231.
* ↑ El text ha estat editat (en sànscrit, amb introducció i comentari en anglès) per Bina Chatterji: Sisya Dhi Vrddhida Tantra.
* ↑ van der Waerden, 1980, p. 56.
* ↑ Shukla, 2019, p. 32.
* ↑ Ray, 2023, p. 232.
* ↑ Pingree, 1990, p. 56.
* ↑ Pingree, 2008, p. x.
* ↑ Shukla, 2019, p. 272.

## Bibliografia

* Pingree, David «The Purāṇas and Jyotiḥśāstra: Astronomy» (en anglès). Journal Of the American Oriental Society, Vol. 112, Num. 2, 1990, pàg. 274-280. DOI: 10.2307/604530. ISSN: 0003-0279.
* Ray, Partha Pratim. The Great Mathematicians of Bharat (en anglès). Rajmangal Publishers, 2023, p. 164-168. ISBN 978-8119251995.
* Shukla, Kripa Shankar. Studies in Indian Mathematics and Astronomy (en anglès). Springer, 2019. ISBN 978-981-13-7325-1.
* van der Waerden, B.L. «Two Treatises on Indian Astronomy» (en anglès). Journal for the History of Astronomy, Vol. 11, Num. 1, 1980, pàg. 50-62. DOI: 10.1177/002182868001100105. ISSN: 0021-8286.

## Enllaços externs

* O'Connor, John J.; Robertson, Edmund F. «Lalla (astrònom)» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Pingree, David. «Lalla» (en anglès). Complete Dictionary of Scientific Biography, 2008. [Consulta: 16 març 2024].
# Néstor Pitana

Néstor Fabián Pitana (nascut el 17 de juny de 1975) és un àrbitre de futbol argentí, que havia treballat anteriorment com a actor.
Internacional des de 2010, tot just tres anys després d'haver debutat a la màxima categoria argentina. Ha arbitrat la fase de classificació de la Copa del Món de futbol 2014-CONMEBOL.
El març de 2013, la FIFA el va incloure en la llista de 52 àrbitres candidats per la Copa del Món de Futbol de 2014 al Brasil. El gener de 2014, la FIFA el va incloure a la llista definitiva d'àrbitres pel mundial.
Fou designat com a àrbitre de l'AFA pel Mundial de futbol 2014 al Brasil, on el dia del seu 39è aniversari va arbitrar el partit Rússia - Corea del Sud.

## Referències

* 1 2 «Referee designations for matches 15-17» (en anglès). FIFA.com, 15-06-2014. Arxivat de l'original el 18 de juny 2014. [Consulta: 18 juny 2014].
* ↑ «Fitxa a worldreferee.com». Arxivat de l'original el 2014-02-01. [Consulta: 18 juny 2014].
* ↑ «Open list of prospective referees & assistant referees for the 2014 FIFA World Cup», 07-03-2013. Arxivat de l'original el 2016-03-04. [Consulta: 18 juny 2014].
* ↑ «Referees & Assistant referees for the 2014 FIFA World Cup™». FIFA.com, 14-01-2014. Arxivat de l'original el 16 de gener 2014. [Consulta: 22 juny 2014].